Jammerbugt Kommunes borgmester, Morgens Gade, var i dag mødt op på Ny Aabyvej i Aabybro, for at tage det første spadestik til Aabybros nye fjernvarmeværk. - Med det antal forbrugere vi har i dag er kapaciteten simpelthen blevet for lille på det gamle værk. Derfor bliver vi nødt til at øge kapaciteten. Men med den adresse vi har i dag, kan vi ikke øge mere derinde. Så derfor bliver vi nødt til at bygge her udenfor byen, siger Torben Stenbroen, der er driftsleder på Aabybro Fjernvarmeværk. Byggeriet af det nye fjernvarmeværk forventes at stå færdigt i løbet af efteråret. Det nye byggeri er en nyhed for borgerne i Aabybro. - Det kommer til at betyde, at vi stadigvæk kan beholde den billige varme, som vi har her i Aabybro. Og at vi har en sikker varme fremover også, siger Torben Stenbroen.

Referat:
I løbet af efteråret står byggeriet af Aabybros nye fjernvarmeværk færdigt. Fredag blev det første spadestik taget.